23.1.2017

Hei vanhemmat!

Aloitamme lukutaito-kampanjan! Tavoitteena on lisätä lukemisen sujuvuutta ja luetun ymmärtämisen taitoja. Tarvitsemme siihen apuanne. Kampanjaa toteutetaan aluksi MINUUTTILUKEMISELLA JA LUKUVARTILLA. Tarkoitus on nyt harjoitella tehokkaasti myös kotona.

MINUUTTILUKEMINEN

**Oppilas lukee kotona ääneen 3 kertaa minuutin ajan samaa** lukuläksyn kohtaa tai muuta ikäkauteen sopivaa kirjallisuutta (esim.diplomikirjoja)**joka päivä**. **Aika mitataan**. **Paras minuutissa luettu sanamäärä merkitään** **lukemispassiin ja kuitataan kuuntelijan nimikirjaimilla**.Vain oikein luetut sanat lasketaan. Kiinnitetään huomio taukoihin pisteiden kohdalla, ei monotonista mahdollisimman nopeaa lukemista vaan hyvän lukurytmin löytäminen on tärkeää. Äänenpainojakin voi jo kokeilla. 2. luokan minimitavoite on 80 sanaa minuutissa. Parhaimmillaan oppilaat lukevat 2.luokalla reilusti yli 100 sanaa minuutissa. Riittävän sujuva teknisen lukemisen taito auttaa ymmärtämään tekstiä paremmin.

VAPAAN LUKEMISEN VARTTI

Vapaan lukemisen vartissa oppilas lukee itse valittua **tekstiä mieluiten 15 minuutin**, vähintään 5 minuutin ajan kotona joko hiljaa tai ääneen tai yhdistellen, jonka jälkeen luettu **kerrotaan** ääneen vanhemmille. Lukemispassiin kirjoitetaan mitä on lukenut (kirjan/lehden nimi, tekstitetyn tv-ohjelman nimi jne.). Samaa kirjaa voi jatkaa. Vapaan lukemisen vartteja luetaan **vähintään kaksi kertaa viikossa.**

Lukemispassi lähtee tänään koteihin, tutkimme tuloksia oppilaiden kanssa ensi keskiviikkona. Silloin passi mukaan kouluun. Kampanja jatkuu eri muodoissa lukuvuoden ajan. Kotona minuuttilukemista ja lukuvarttia tehdään nyt **kaksi viikkoa.** ALOITTAKAA MINUUTTI LUKEMINEN JO TÄNÄÄN. Asiaa on harjoiteltu koulussa, joten pitäisi onnistua helposti kotona.

 Yhteistyöterveisin Hannu, Kirsi-Marja ja Jaana

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lukemiskampanjakirje ja passi on näytetty kotona. Palauta kirjeen alaosa opettajalle mahdollisimman pian.

Päiväys:\_\_\_\_\_\_\_\_\_\_

Oppilas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vanhemman allekirjoitus:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_